section_heading: Opis
paragraph_text: Rodhocetus (iz srednjeg eocena) dobio je naziv prema jednoj strani Rhodoa, golog dijela antiklinorija Zinda Pir na istočnoj strani planinskog lanca Sulejman u Pakistanu. Prva otkrivena vrsta (Rodhocetus kasrani) imala je osobine kao što su velika zdjelica spojena s kralješcima, stražnje noge, te zubi različitih oblika. U pronađene dijelove nedavno otkrivene vrste (Rodhocetus balochistanensis) spadaju kosti članka, čime je dodatno ojačana već dobro utvrđena veza između parnoprstaša i kitova, a oslabljena je veza s mezonihidima.